**Ministru kabineta noteikumu projekta „Noteikumi par valsts nodevu ieraksta izdarīšanai šķīrējtiesu reģistrā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2014.gada 11.septembrī Latvijas Republikas Saeimā pieņemtais Šķīrējtiesu likums, kas stājās spēkā 2015.gada 1.janvārī (turpmāk – Likums).2014.gada 11.septembrī Latvijas Republikas Saeimā pieņemtais likums „Grozījumi Civilprocesa likumā”, kas stājās spēkā 2014.gada 1.novembrī (turpmāk – Grozījumu likums). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Līdz ar Grozījumu likuma spēkā stāšanos no Civilprocesa likuma izslēdza 486.pantu - deleģējošā tiesību norma, uz kuras pamata izdoti Ministru kabineta 2005.gada 29.marta noteikumi Nr.205 “Noteikumi par valsts nodevu ieraksta izdarīšanai šķīrējtiesu reģistrā” (turpmāk – Noteikumi). Jaunā valsts nodevas apmēru un samaksas kārtību par ieraksta izdarīšanu šķīrējtiesu reģistrā deleģējošā tiesību norma tika ietverta Likuma 6.panta otrajā daļā, nemainot iepriekšējā deleģējuma saturu un apjomu. Atbilstoši Likuma pārejas noteikumu 6.punktam Ministru kabinetam līdz 2015.gada 1.jūnijam jāizdod Likuma 6.panta otrajā daļā paredzētie noteikumi, līdz kuru spēkā stāšanās dienai spēkā paliek Noteikumi.Ņemot vērā iepriekš minēto, nepieciešams izdot jaunus Ministru kabineta noteikumus atbilstoši Likuma 6.panta otrajā daļā paredzētajam deleģējumam, tādēļ izstrādāts Ministru kabineta noteikumu projekts „Noteikumi par valsts nodevu ieraksta izdarīšanai šķīrējtiesu reģistrā” (turpmāk – Projekts).Ņemot vērā, ka papildus dokumentiem, kuru iesniegšanu šķīrējtiesu reģistrā iepriekš noteica Civilprocesa likuma normas, Likums paredz pienākumu pastāvīgo šķīrējtiesu (turpmāk – šķīrējtiesas) dibinātājiem iesniegt arī apliecinājumu, ka šķīrējtiesnešu sarakstā ietvertie šķīrējtiesneši atbilst Likuma 14.panta otrās un ceturtās daļas prasībām un uz viņiem nav attiecināmi Likuma 15.pantā noteiktie ierobežojumi, kā arī pieteikt grozījumus šķīrējtiesnešu sarakstā un katru gadu līdz 1.martam Uzņēmumu reģistram iesniegt šķīrējtiesnešu saraksta aktualitātes apliecinājumu Noteikumi papildināmi nosakot maksu – valsts nodevu par dokumentu reģistrēšanu (pievienošanu lietai).Atbilstoši likuma „Par nodokļiem un nodevām” 1.panta 2.punktam, valsts nodevas mērķis ir personu veikto darbību regulēšana (kontrolēšana, veicināšana, ierobežošana). Valsts nodevas apmērs nav tiešā veidā saistīts ar institūcijas veiktās darbības izmaksu segšanu.Vērtējot valsts nodevas un šķīrējtiesas ierakstīšanas šķīrējtiesu reģistrā mērķus, nepieciešams ņemt vērā šķīrējtiesas dibinātāja – biedrības – darbības mērķi, proti, strīdu izšķiršana, tādējādi biedrības, kas dibina šķīrējtiesu, pamata darbības mērķis ir strīdu izšķiršana. Līdz ar to attiecīgā biedrība – šķīrējtiesas dibinātāja – pamatā orientējas nevis uz savu biedru interešu, bet gan trešo personu interešu aizsardzību. Likuma sākotnējās ietekmes novērtējuma ziņojumā (anotācijā) tika norādīts, ka ik gadu pieaugot šķīrējtiesu skaitam un iztrūkstot pienācīgam regulējumam, tiek grauta uzticība šķīrējtiesu institūtam kā alternatīvai valsts tiesām strīdu izšķiršanā. 2015.gada 1.aprīlī šķīrējtiesu reģistrā kopumā bija reģistrētas 125 šķīrējtiesas. Šis pastāvīgo šķīrējtiesu skaits ir milzīgs salīdzinājumā ar jebkuru citu Eiropas valsti. Līdz Likuma spēkā stāšanās brīdim šķīrējtiesu varēja nodibināt jebkurš uzņēmums vai uzņēmumu apvienība, tādējādi graujot šķīrējtiesas būtību. Ievērojot minēto, šajā gadījumā viens no valsts nodevas mērķiem ir kalpot par sava veida barjeru reģistrācijas procesā, iespējams, tādejādi preventīvi ierobežojot nepārdomātus pieteikumus par šķīrējtiesu reģistrāciju. Vienlaikus valsts nodeva par reģistrācijas darbībām šķīrējtiesu reģistrā ir nodrošinājums tam, ka šķīrējtiesas dibinātājs – biedrība – atbildīgi rīkosies tās noteiktā mērķa sasniegšanā un līdz ar to katra reģistrētā šķīrējtiesa godprātīgi pildīs šķīrējtiesas funkcijas.Šķīrējtiesa ir alternatīva valsts tiesai, tāpēc arī valsts nodevas apmēram jābūt atbilstīgam, samērojot to ar šķīrējtiesas mērķi un dibinātāja juridisko statusu, kā arī, ņemot vērā nepieciešamību uzlabot šķīrējtiesu reputāciju un sabiedrības uzticēšanos šķīrējtiesu darbībai un spriedumiem. Tādējādi valsts nodevas apmērs par šķīrējtiesas reģistrāciju būtu nosakāms 300 *euro* apmērā.Papildus, ņemot vērā, ka puses izvēloties šķīrējtiesu strīdu izšķiršanai paļaujas uz šķīrējtiesas reglamentā norādīto informāciju par, piemēram, šķīrējtiesas procesa izdevumiem, šķīrējtiesnešu honorāru apmēru un maksāšanas kārtību, kā arī šķīrējtiesas procesa izdevumu atlīdzināšanas kārtību, kā arī mēdz izvēlēties šķīrējtiesu ņemot vērā šķīrējtiesas šķīrējtiesnešu sarakstā norādītos šķīrējtiesnešus, to kvalifikāciju, preventīvi ierobežojama arī bieža pieteikumu iesniegšana par grozījumiem minētajos dokumentos. Valsts nodevas apmērs par ierakstu grozīšanu un jaunu dokumentu reģistrāciju (pievienošanu lietai) šķīrējtiesu reģistrā nosakāms 50 *euro*. |
|  | Projekta izstrādē iesaistītās institūcijas | Uzņēmumu reģistrs. |
| 4. | Cita informācija | Nav. |
|   |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums attiecināms uz šķīrējtiesu reģistrā jau reģistrētajiem šķīrējtiesu dibinātājiem, kā arī tiem, kas nākotnē dibinās šķīrējtiesas un iesniegs pieteikumus šķīrējtiesu ierakstīšanai šķīrējtiesu reģistrā. 2015.gada 1.aprīlī šķīrējtiesu reģistrā kopumā 116 šķīrējtiesu dibinātāji bija reģistrējuši 125 šķīrējtiesas, kuras normatīvajos aktos noteiktajā kārtībā nebija izslēgtas no šķīrējtiesu reģistra. |
| 2. | Tiesiskā regulējuma ietekme uz tautsaimniecību un administratīvo slogu | Atbilstoši Likumam turpmāk šķīrējtiesu reģistrā būs iesniedzami arī dokumenti to reģistrēšanai (pievienošanai lietai) līdz ar to tiesiskais regulējums paredz turpmāk noteikt, ka valsts nodeva maksājama ne tikai par ierakstu izdarīšanu šķīrējtiesu reģistrā, bet arī par dokumentu reģistrāciju (pievienošanu lietai). Tāpat tiesiskais regulējums paredz palielināt līdzšinējos ar Noteikumiem noteiktos valsts nodevu apmērus, tādejādi preventīvi novēršot nepārdomātus pieteikumus par šķīrējtiesu reģistrāciju.Tiesiskā regulējuma rezultātā palielināsies izmaksas šķīrējtiesu dibinātājiem, reģistrējot šķīrējtiesu vai piesakot grozījumus šķīrējtiesu reģistra ierakstos, kā arī reģistrējot (pievienojot lietai) dokumentus. Salīdzinot Projektā noteiktās valsts nodevu likmes ar Noteikumos noteiktajām - jaunu šķīrējtiesu reģistrācija izmaksās par 157,71 *euro* vairāk, šķīrējtiesas reglamentu grozījumu reģistrācija 35,77 *euro* vairāk, savukārt citu izmaiņu un šķīrējtiesas darbības izbeigšanas reģistrācija 42,89 *euro* vairāk. Vienlaikus saglabājams Noteikumu regulējums, ka par 10 procentiem tiek samazināts valsts nodevas apmērs, ja klients piesaka pakalpojumu, izmantojot speciālu Reģistra pārziņā esošu tiešsaistes formu portālā www.latvija.lv un ir izteicis vēlēšanos saņemt dokumentus, izmantojot elektroniskos sakarus, un attiecīgi pakalpojums tiek sniegts elektroniski, nosūtot pieņemto Reģistra valsts notāra lēmumu uz Reģistra pārziņā esošo speciālo tiešsaistes formu vai personas norādīto elektroniskā pasta adresi. Svarīgi vērst uzmanību, ja klients piesaka pakalpojumu papīra formā (vai arī izmanto elektronisko pastu, nevis speciālo tiešsaistes formu), bet dokumentus lūdz izsniegt elektroniski, vai arī otrādi - piesaka pakalpojumu, izmantojot speciālo tiešsaistes formu, bet dokumentus lūdz izsniegt papīra formā, samazinātā valsts nodeva netiek piemērota. Norādāms arī, ka samazinātā valsts nodeva netiek piemērota, ja portālā www.latvija.lv pakalpojumu nav iespējams pieprasīt un saņemt (piemēram, tas nav izveidots vai arī ir iestājušies neparedzami tehniski iemesli, kuru dēļ pakalpojumu nav iespējams pieprasīt un saņemt). |
| 3. | Administratīvo izmaksu monetārs novērtējums | Ņemot vērā, ka Projekts nenosaka informācijas sniegšanas pienākumu, sadaļa nav aizpildāma.  |
| 4. | Cita informācija | Nav. |
|

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015. gads** | Turpmākie trīs gadi *euro* |
| **2016.** | **2017.** | **2018.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2015. gadu | izmaiņas, salīdzinot ar kārtējo 2015. gadu | izmaiņas, salīdzinot ar kārtējo 2015. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 4 652 | 14 054 | 7 948 | 7 948 | 7 948 |
| 1.1. valsts pamatbudžets, tai skaitā ieņēmumi no valsts nodevām | 4 652 | 14 054 | 7 948 | 7 948 | 7 948 |
| 1.2. valsts speciālais budžets |   |   |   |   |   |
| 1.3. pašvaldību budžets |   |   |   |   |   |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets |   |   |   |   |   |
| 2.3. pašvaldību budžets |   |   |   |   |   |
| 3. Finansiālā ietekme: | 4 652 | 14 054 | 7 948 | 7 948 | 7 948 |
| 3.1. valsts pamatbudžets | 4 652 | 14 054 | 7 948 | 7 948 | 7 948 |
| 3.2. speciālais budžets |   |   |   |   |   |
| 3.3. pašvaldību budžets |   |   |   |   |   |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | **2015.gads**Saskaņā ar likumu „Par valsts budžetu 2015.gadam” ieņēmumi no nodevām par darbības veikšanu Uzņēmumu reģistrā plānoti 2 796 306 *euro* apmērā, t.sk., ieņēmumi no nodevām par reģistrācijas darbību veikšanu Šķīrējtiesu reģistrā 2015.gadā plānoti 4 652 *euro*.Ieņēmumi no valsts nodevām par reģistrācijas darbību veikšanu Šķīrējtiesu reģistrā 2015.gadā no 1.janvāra līdz 31.maijam plānoti **2 006 *euro:***1.1. par šķīrējtiesas ierakstīšanu šķīrējtiesu reģistrā - 142,29 *euro* x 5 gab.= 711 *euro;*1.2. par šķīrējtiesas reglamenta grozījumu reģistrāciju - 14,23 *euro* x 74 gab.= 1053 *euro;*1.3. par citu izmaiņu reģistrāciju šķīrējtiesu reģistrā - 7,11 *euro* x 32 gab.= 228 *euro;*1.4. par šķīrējtiesas darbības izbeigšanas ierakstīšanu šķīrējtiesu reģistrā - 7,11 *euro* x 2 gab.= 14 *euro.*Ieņēmumi no valsts nodevām par reģistrācijas darbību veikšanu Šķīrējtiesu reģistrā 2015.gadā no 1.jūnija līdz 31.decembrim plānoti **16 700 *euro:***1.1. par pastāvīgās šķīrējtiesas ierakstīšanu šķīrējtiesu reģistrā – 300 *euro* x 2 gab.= 600 *euro;*1.2. par pastāvīgās šķīrējtiesas reglamenta grozījumu reģistrāciju – 50 *euro* x 120 gab.= 6000 *euro;*1.3. (no 01.06.2015. jauns ierakstu veids šķīrējtiesu reģistrā, par ko tiek piemērota valsts nodeva) par pastāvīgās šķīrējtiesas šķīrējtiesnešu saraksta reģistrāciju (pievienošanu lietai) – 50 *euro* x 100 gab.= 5000 *euro;*1.4. par citu ierakstu vai to grozījumu izdarīšanu šķīrējtiesu reģistrā un/vai dokumentu reģistrāciju (pievienošanu lietai) – 50 *euro* x 100 gab.= 5000 *euro;*1.5. par pastāvīgās šķīrējtiesas darbības izbeigšanas ierakstīšanu šķīrējtiesu reģistrā – 50 *euro* x 2 gab.= 100 *euro.*2015.gadā ieņēmumos no valsts nodevām par reģistrācijas darbību veikšanu Šķīrējtiesu reģistrā plānots **18 706 *euro*** (2 006 *euro* (ieņēmumi no 1.janvāra līdz 31.maijam) +16 700 *euro* (ieņēmumi no 1.jūnija līdz 31.decembrim).Izmaiņas 2015.gadā, salīdzinot ar valsts budžetu kārtējam gadam: 18 706 *euro* - 4 652 *euro* = 14 054 *euro.***2016.gads un turpmākie gadi**Ieņēmumos no valsts nodevām par reģistrācijas darbību veikšanu Šķīrējtiesu reģistrā 2016.gadā un turpmākajos gados plānots **12 600 *euro***1.1. par pastāvīgās šķīrējtiesas ierakstīšanu šķīrējtiesu reģistrā – 300 *euro* x 4 gab.= 1200 *euro;*1.2. par pastāvīgās šķīrējtiesas reglamenta grozījumu reģistrāciju – 50 *euro* x 50 gab.= 2500 *euro;*1.3. par pastāvīgās šķīrējtiesas šķīrējtiesnešu saraksta reģistrāciju (pievienošanu lietai) – 50 *euro* x 50 gab.= 2500 *euro;*1.4. par citu ierakstu vai to grozījumu izdarīšanu šķīrējtiesu reģistrā un/vai dokumentu reģistrāciju (pievienošanu lietai) – 50 *euro* x 125 gab.= 6250 *euro;*1.5. par pastāvīgās šķīrējtiesas darbības izbeigšanas ierakstīšanu šķīrējtiesu reģistrā – 50 *euro* x 3 gab.= 150 *euro.*Izmaiņas, salīdzinot ar kārtējo 2015.gadu: 12 600 *euro* – 4 652 *euro=* 7 948 *euro* |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. |

 |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc Projekta pieņemšanas Ministru kabinetā, lai informētu sabiedrību un šķīrējtiesu dibinātājus par tā spēkā stāšanos un jaunajiem valsts nodevu apmēriem šķīrējtiesu ierakstīšanai šķīrējtiesu reģistrā Uzņēmumu reģistra mājaslapā tiks publicēta attiecīga informācija. |
| 2. | Sabiedrības līdzdalība projekta izstrādē | 2015. gada 23. janvārī Uzņēmumu reģistra mājaslapas, kā arī Valsts kancelejas mājaslapas sadaļās „Sabiedrības līdzdalība” tika publicēts sākotnējais paziņojums par līdzdalības procesu Projekta izstrādē, norādot uz būtiskajām plānotajām izmaiņām, kas skars šķīrējtiesu reģistrā jau reģistrētos šķīrējtiesu dibinātājus, kā arī tos, kas nākotnē dibinās šķīrējtiesas un iesniegs pieteikumus šķīrējtiesu ierakstīšanai šķīrējtiesu reģistrā. |
| 3. | Sabiedrības līdzdalības rezultāti | Līdz 2015. gada 16. martam nav saņemts neviens iebildums vai priekšlikums par Projektā plānotajām izmaiņām, kas skars šķīrējtiesu reģistrā jau reģistrētos šķīrējtiesu dibinātājus, kā arī tos, kas nākotnē dibinās šķīrējtiesas un iesniegs pieteikumus šķīrējtiesu ierakstīšanai šķīrējtiesu reģistrā. |
| 4. | Cita informācija | Nav. |

*Anotācijas IV, V un VII sadaļa – Projekts šīs jomas neskar.*

Iesniedzējs:

tieslietu ministrs Dzintars Rasnačs

26.05.2015. 17:04

1760

L.Letiņa

67031734, Laima.Letina@ur.gov.lv